જમીન અંગેની તકરાર બાબતે એસ્ટેટ એજન્ટ નિલેષ રૈયાણીની હત્યા કરવાના આરોપમાં જાડેજા અને અન્ય 15 લોકો વિરુદ્ધ ચાર્જશીટ દાખલ કરવામાં આવી હતી. રૈયાણીની હત્યા 8 ફેબ્રુઆરી 2004ના રોજ થઈ હતી. નોંધનીય છે કે રાજકોટની એક ફાસ્ટટ્રેક કોર્ટ દ્વારા જાડેજાને નિર્દોષ ઠરાવી છોડી મૂકાયો હતો. તેમજ તેમના સાથીદાર સમીર પઠાણને આજીવન કારાવાસની સજા સંભળાવી હતી. જે બાદ પઠાણ અને રાજ્ય સરકાર બન્ને દ્વારા નીચલી કોર્ટના હુકમને હાઈકોર્ટમાં પડકારાયો હતો. પઠાણ પોતાની સજા અંગે અને રાજ્ય સરકાર કેસમાં અન્ય 15 આરોપીઓને નિર્દોષ જાહેર કરી છોડી મૂકાયા વિરુદ્ધ હાઈકોર્ટ પહોંચ્યા હતા.